CORRECCIÓN de erros.-Orde do 5 de xuño de 2008 pola que se establecen as bases reguladoras das axudas para agricultores membros de Agrupacións para Tratamentos Integrados en Agricultura (Atrias), e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 20/06/2008

Advertidos erros no texto da orde do 5 de xuño de 2008 pola que se establecen as bases reguladoras das axudas para agricultores membros de Agrupacións para Tratamentos Integrados en Agricultura (Atrias), e se convocan para o ano 2008 que foi publicada no Diario Oficial de Galicia nº 112, do 11 de xuño de 2008, cómpre facer as seguintes correccións:
-Na páxina 11.167 no punto 3 do artigo 3º onde pon entidades debe poñer Atrias.
-Na páxina 11.167 e 11.168 os artigos 4º e 5º quedan redactados da seguinte forma:
Artigo 4º.-Requisitos dos beneficiarios.
Os agricultores pertencentes ás Atrias deberán subscribir o regulamento de réxime interno, no que se exprese a aceptación das condicións e as actuacións que se establecen para cada cultivo ou grupo de cultivos asociados, e a súa decisión de constituírse nunha Atria.
Artigo 5º.-Requisitos das Atrias.
Só poderán ser beneficiarios destas axudas os agricultores pertencentes ás asociacións para tratamentos integrados en agricultura (Atria) que reúnan os seguintes requisitos:
1. Que estiveran constituídas como unha entidade con personalidade xurídica que tivera capacidade de contratación.
2. Que foran beneficiarias das axudas para Atrias en anos anteriores e aínda tiveran o compromiso de seguir desenvolvendo a actividade na data da solicitude ou ben estean no sexto ano de actividade.
3. Que estiveran formados por un número mínimo de 10 agricultores, que integrasen unha superficie mínima suficiente para a mellor eficacia das técnicas de loita que van aplicar, e para que resulte económico o mantemento do técnico e demais equipamento utilizado pola asociación.
4. Estean dotadas dunha xestora que rexerá a Atria, formada, como mínimo, por un presidente, un secretario e un tesoureiro.
5. Subscriban un contrato laboral a tempo total co técnico que dirixirá a loita contra as pragas nos cultivos que agrupa a Atria ou contraten os servizos dunha empresa de servizos. Os técnicos que desenvolven os traballos deberán estar en posesión do título de enxeñeiro agrónomo ou enxeñeiro técnico agrícola.
-O artigo que antes era o número 5º agora pasa a ser o 6º (páx. 11.168).
-O punto 2 do citado artigo queda redactado do seguinte xeito (páx. 11.168):
2. As Atrias asinantes dos ditos convenios deberán respectar o especificado nos artigos 9º, 10º e 12º da Lei 9/2007, do 13 de xuño, de subvencións de Galicia. O convenio deberá cumprir o indicado no artigo 13º da citada Lei de subvencións e permitirá que sexan elas as que xestionen a repartición das subvencións outorgadas aos seus socios.
No punto 3 do citado artigo débese engadir ao final deste o seguinte texto (páx. 11.168):
Tamén acreditarán non ter débedas coas administracións públicas (AEAT, Consellería de Economía e Facenda e Seguridade Social) ou autorizarán a consulta telemática desta situación.
No punto 4 (páx. 11.168) onde pon «os aspectos máis salientables das obrigas» debe poñer «das obrigas».
-A letra d) do punto 4 (páx. 11.168) do citado artigo queda redactado da seguinte forma:
d) Antes do 31 de outubro deberá achegar unha memoria-resumo onde se recollan todas as actuacións da Atria, sobre todo aquelas feitas nas explotacións dos solicitantes da axuda. Tamén achegarán copias dos contratos, TC1, TC2 e nóminas do persoal técnico contratado ou copia das facturas coas empresas de servizos que realizaron as tarefas técnicas subvencionables aos agricultores.
-O artigo 6º (páx. 11.168) pasa a ser agora o artigo 7º:
-Os puntos 1 e 2 deste artigo quedan redactados do seguinte xeito:
1. Axudas destinadas ao pagamento dos servizos prestados polo persoal técnico contratado polas agrupacións para a realización das tarefas de seguimento, detección e diagnóstico de pragas, recomendacións de tratamentos, seguimento da súa evolución, auxilio na formalización do caderno de explotación e outras actuacións técnicas durante o período de produción do seu cultivo e ata como mínimo o 31 de outubro do ano 2008. As axudas serán de ata o 70% do custo do servizo e un máximo de 700 euros por agricultor.
2. Axudas para adquisición do material de técnicas de control que poida achegar unha innovación e mellora nas técnicas de loita integrada contra os organismos nocivos dos cultivos do programa de ata 50 euros por agricultor.
-O artigo 7º (páx. 11.168) agora pasa a ser o 8º.
-O artigo 8º (páx. 11.169) pasa a ser o artigo 9º.
-O artigo 9º (páx. 11.169) pasa a ser o artigo 10º.
-O artigo 10º (páx. 11.169) pasa a ser o artigo 11º:
-No punto 1 do anterior artigo onde pon finalización debe poñer execución.
-No punto 3 deste mesmo artigo o parágrafo debe quedar desta forma:
3. Para acreditar os investimentos polos que se solicita a axuda deberá achegarse facturas orixinais ou as súas copias cotexadas, e demais documentos de valor probatorio equivalente con validez no tráfico xurídico mercantil ou con eficacia administrativa que xustifiquen os gastos e investimentos realizados. Tamén se achegará transferencia bancaria, certificación ou calquera outro documento, orixinal ou cotexado, que acredite fidedignamente o seu pagamento efectivo.
-O artigo 11º (páx. 11.169) pasa a ser o artigo 12º.
-O artigo 12º (páx. 11.169) pasa a ser o artigo 13º.
-O artigo 13º (páx. 11.169) pasa a ser o artigo 14º.
-O artigo 14º (páx. 11.170) pasa a ser o artigo 15º.
-O artigo 15º (páx. 11.170) pasa a ser o artigo 16º.
-O artigo 16º (páx. 11.170) pasa a ser o artigo 17º.
-O artigo 17º (páx. 11.170) pasa a ser o artigo 18º.
-O artigo 18º (páx. 11.170) pasa a ser o artigo 19º.
-O artigo 19º (páx. 11.170) pasa a ser o artigo 20º.
-O artigo 20º (páx. 11.170) pasa a ser o artigo 21º.
-O artigo 21º (páx. 11.170) pasa a ser o artigo 22º.
Na paxina 11.170, na disposición adicional primeira, onde pon letra g) debe poñer letra f).
Advertidos erros no anexo da citada orde, publicada no Diario Oficial de Galicia nº 107, do 4 de xuño de 2008, cómpre facer as seguintes correccións: